АСТАНАДА БИЫЛ 10 БАЛАБАҚША, 3 МЕКТЕП АШЫЛАДЫ
"АСТАНАДА БИЫЛ 10 БАЛАБАҚША, 3 МЕКТЕП АШЫЛАДЫ" | "https://abai.kz/post/40530"
TITLE: АСТАНАДА БИЫЛ 10 БАЛАБАҚША, 3 МЕКТЕП АШЫЛАДЫ
URL: https://abai.kz/post/40530
META: "АСТАНАДА БИЫЛ 10 БАЛАБАҚША, 3 МЕКТЕП АШЫЛАДЫ" | "https://abai.kz/post/40530"
DATE: 18.08.2015
AUTHOR(s): Абай-Ақпарат
TOTAL WORDS: 250
TEXT: 2015 жылдың соңына дейінелордада 240 орындық 10 балабақша мен 60 орындық жапсаржайды пайдалануға беру жоспарланып отыр, - деп хабарлады Астана қалалық Білім басқармасы. Балабақшалар келесі мекен-жайлар бойынша орналасады: - Айнакөл мен Мирзоян көшелерінің қиылысында 240 орындық балабақша; - Сауран мен № 24 көшенің қиылысындағы 240 орындық балабақша; - Түркістан-Орынбор - № 25, № 26 көшелерінің қиылысындағы 200 орындық балабақша; - Сығанақ көшесінің оңтүстігінде 240 орындық № 1 балабақша; - Сығанақ көшесінің оңтүстігінде 240 орындық № 2 балабақша; - Комсомол кентіндегі Қыз Жібек көшесі мен Ұлпан қысқа көшесініңқиылысындағы 280 орындық балабақша; - Комсомол кентіндегі Қыз Жібек көшесі мен Баян Сұлу көшесінің қиылысындағы 280 орындық балабақша; - № 23 көшенің аумағында 240 орындық балабақша (Орынбормен № 36 көшенің арасында); - Үркер шағын ауданындағы 240 орындық балабақша; - Көктал-2 кентіндегі 240 орындық санаториялықбалабақша. Сонымен қатар, № 4 «Аружан» балабақшасына 60 орындық жапсаржай. Сондай-ақ, 2015 жылдың 1 қыркүйегінде Астана қаласының Есіл ауданында жаңадан 3600 орындық үш мектеп ашылады. Бірінші оқу орны – № 77 мектеп–гимназиясы Орынбор көшесінде орналасқан. Екінші мектеп – № 79 мектеп–лицей Е-246 көшесінде.Үшінші – № 81 мектеп–гимназиясы «Astana English School» – жобаланып жатқан «Батығай» тұрғын үй кешенінің аумағында орналасады. Барлық үш мектеп те 1200 орынға лайықталған. Бұдан бөлек, 1 қыркүйекке қарай № 26, № 37, № 38 және Хусеин бен Талал көшелерінде құрылысты аяқтау, екінші тоқсанда 1200 орындық мектептің ашылуы жоспарлануда. Ағымдағы жылдың соңына дейін 2675 орындық үш мектеп пайдалануға беріледі: Сейфуллин көшесі бойында 1100 орындық мектеп, А. Байтұрсынов көшесінде 1200 орындық мектеп, Көктал тұрғын алабында 375 орындық коррекциялық мектеп–интернаты. Абай-ақпарат
